Kleiner salaris as jy 2 minute vroeër wegglip | Maroela Media
Kleiner salaris as jy 2 minute vroeër wegglip
Argieffoto (Foto: Kevin Phillips/Pixabay)
Verskeie werknemers van 'n regeringskantoor in Japan is met 'n verminderde salaris beboet ná hulle die kantoor twee minute vroeër verlaat het. Die Funabashi-onderwysraad in die Chiba-prefektuur het op 10 Maart aangekondig dat hy 'n paar personeellede gestraf het omdat hulle vroeg weg is uit die kantoor, berig Japan Today.
Die raad van onderwys het gesê sewe personeellede is betrokke by 316 voorvalle van vroeë verdaging tussen Mei 2019 en Januarie 2021. Volgens Sankei News het die werknemers hul vertrektyd as 17:15 aangedui, alhoewel hulle die kantoor om 17:13 verlaat het.
Volgens die onderwysraad het die personeel gesê hulle is vroeg uit die kantoor, omdat hulle die 17:17-bus wou haal. As hulle dié bus verpas, daag die volgende bus eers 'n halfuur later, om 17:47, op.
'n 59-jarige vrou, wat in beheer is van teenwoordigheidsbestuur, word daarvan beskuldig dat sy ander gehelp het om vroeër die kantoor te verlaat, deur hulle verkeerde tydstempels aan te teken. Sy word beboet met 'n 10%-daling in haar salaris vir drie maande.
Twee ander personeellede het skriftelike waarskuwings ontvang en vier ander het streng 'n waarskuwing ontvang omdat hulle vroeg geloop het.
Japan plaas baie klem op stiptelikheid. Die Japannese nasionale spoorwegdiens het in die verlede al formeel om verskoning gevra toe treine 'n paar sekondes voor hul geskeduleerde tyd vertrek het.
Vrou betaal meer as R32 000 vir 'n trossie piesangs
Bedreigde sangvoël 'verloor sy liedjie'
SA kan BESLIS iets by julle kom leer!!!! Afrika tyd sal beslis nie geduld word daar nie
Ons is mense nie masjiene nie.
Jy moet ingeteken wees om te stem5-13Jy moet ingeteken wees om te stem
Doen dit gerus met personeel wat geen ekstra tyd insit nie en 'n "8-4 and nothing more" houding het. Ek weet egter van baie mense in SA wat BAIE meer tyd insit as wat hulle werksure aandui sonder om ooit vergoeding daarvoor te vra.
Kom 'n paar minute vroeër en loop 'n paar minute later… en werk voluit tussen-in! Dit was en is my lewenswyse.